Pärast Eesti lülitamist NSV Liidu koosseisu arutab Riigivolikogu ENSV uut põhiseadust. Aruandja Johannes Lauristin lausub seoses riigilipu probleemiga järgmist: "Rahvuslike - jutumärkides - olluste meeli on teataval määral  köitnud rahvuslipp, mille värve noorsoole nii koolis kui ka kirikus on katsutud pühadusena kujutada, mille eest on kutsutud võitlema, ilma et ise selleks oleks aru antud./…/ On täiesti võimatu ette kujutada, et ENS vabariigi lipp võiks olla teissugune oma põhimõttelt kui teiste sotsialistlike vabariikide lipud, kui võitleva proletariaadi lipp." Järgnesid tormilised kiiduavaldused, kestev aplaus ning hurraahüüded. Põhiseadus säte kujuneb järgmiseks: "Eesti Nõukogude Sotsialistliku Vabariigi lipp on punasest  riidest, mille ülemises vasemas nurgas varda juures on kuldse sirbi ja vasara kujutis ja nende peal kuldsed tähed "ENSV". Lipu laiuse ja pikkuse suhe on 1:2."